CELEX: 62009CO0024
Language: da
Date: 2010-03-11 00:00:00
Title: Kendelse afsagt af Domstolens Fjerde Afdeling den 11. marts 2010.#Djurgården-Lilla Värtans Miljöskyddsförening mod AB Fortum Värme samägt med Stockholms stad.#Anmodning om præjudiciel afgørelse: Högsta domstolen - Sverige.#Procesreglementets artikel 104, stk. 3, første afsnit - direktiv 85/337/EF - vurdering af visse offentlige og private projekters indvirkning på miljøet - direktiv 96/61 - integreret forebyggelse og reduktion af forurening - offentlighedens deltagelse i beslutningsprocesser på miljøområdet - ret til appel af afgørelser om tilladelse til projekter, der kan få væsentlig indvirkning på miljøet.#Sag C-24/09.

Domstolens kendelse (Fjerde Afdeling) af 11. marts 2010 – Djurgården-Lilla Värtans Miljöskyddsförening mod Fortum Värme samägt
            med Stockholms stad
      (Sag C-24/09)
      »Procesreglementets artikel 104, stk. 3, første afsnit – direktiv 85/337/EF – vurdering af visse offentlige og private projekters indvirkning på miljøet – direktiv 96/61 – integreret forebyggelse og reduktion af forurening – offentlighedens deltagelse i beslutningsprocesser på miljøområdet – ret til appel af afgørelser om tilladelse til projekter, der kan få væsentlig indvirkning på miljøet«
      1.                     Miljø – vurdering af visse projekters indvirkning på miljøet – direktiv 85/337, 96/61 og 2008/1 (Europa-Parlamentets og Rådets
            direktiv 2008/1, art. 2, stk. 15 og 16; Rådets direktiv 85/337, som ændret ved direktiv 2003/35, art. 1, stk. 2, og art. 10a,
            og direktiv 96/61, som ændret ved direktiv 2003/35, art. 2, nr.  14), og art. 15a) (jf. præmis 20-23 og konkl. 1)
      2.                     Miljø – vurdering af visse projekters indvirkning på miljøet – direktiv 85/337, 96/61 og 2008/1 (Europa-Parlamentets og Rådets
            direktiv 2008/1, art. 16; Rådets direktiv 85/337, som ændret ved direktiv 2003/35, art. 10a, og direktiv 96/61, som ændret
            ved direktiv 2003/35, art. 15a) (jf. præmis 27-29 og 31 samt konkl. 2)
      Angående
      
         
               Anmodning om præjudiciel afgørelse – Högsta domstolen – fortolkning af artikel 1, stk. 2, artikel 6, stk. 4, og artikel 10a,
                  i Rådets direktiv 85/337/EØF af 27. juni 1985 om vurdering af visse offentlige og private projekters indvirkning på miljøet
                  (EFT L 175, s. 40), som ændret ved Europa-Parlamentets og Rådets direktiv 2003/35/EF af 26. maj 2003 om mulighed for offentlig
                  deltagelse i forbindelse med udarbejdelse af visse planer og programmer på miljøområdet og om ændring af Rådets direktiv 85/337/EØF
                  og 96/61/EF for så vidt angår offentlig deltagelse og adgang til klage og domstolsprøvelse – erklæring fra Kommissionen (EUT
                  L 156, s. 17) – fortolkning af artikel 2, nr. 14), og artikel 15a i Rådets direktiv 96/61/EF af 24. september 1996 om integreret
                  forebyggelse og bekæmpelse af forurening (EFT L 257, s. 26), som ændret ved direktiv 2003/35/EF – national lovgivning, som
                  tillader lokale foreninger, der arbejder uden vinding for øje, at deltage i den procedure, der går forud for meddelelse af
                  tilladelse til miljøfarlig virksomhed, men som betinger disse foreningers ret til at appellere domme og afgørelser om tilladelse
                  af, at de i henhold til deres vedtægter har til formål at varetage miljøbeskyttelsesinteresser, at de har drevet virksomhed
                  i mindst tre år, og at de har minimum 2 000 medlemmer.
               
            Konklusion
      
         
                  1)
               
               
                  
               
               
                  	Den berørte offentlighed som omhandlet i artikel 1, stk. 2, og artikel 10a i Rådets direktiv 85/337/EØF af 27. juni 1985 om
                     vurdering af visse offentlige og private projekters indvirkning på miljøet, som ændret ved Europa-Parlamentets og Rådets direktiv
                     2003/35/EF af 26. maj 2003, samt i artikel 2, nr. 14), og artikel 15a i Rådets direktiv 96/61/EF af 24. september 1996 om
                     integreret forebyggelse og bekæmpelse af forurening, som ændret ved direktiv 2003/35, hvilke bestemmelser er gengivet i artikel
                     2, nr. 15) og 16), i Europa-Parlamentets og Rådets direktiv 2008/1/EF af 15. januar 2008 om integreret forebyggelse og bekæmpelse
                     af forurening, skal kunne anfægte den afgørelse, hvorved et organ, der henhører under en medlemsstats domstolsorganisation,
                     har taget stilling til en ansøgning om tilladelse til at gennemføre et projekt, uanset hvilken rolle den har kunnet spille
                     ved behandlingen af ansøgningen ved at deltage i proceduren for det nævnte organ og ved i den anledning at gøre sine synspunkter
                     gældende.
                  
               
            
         
                  2)
               
               
                  
               
               
                  	Artikel 10a i direktiv 85/337, som ændret ved direktiv 2003/35, og artikel 15a i direktiv 96/61, som ændret ved direktiv 2003/35,
                     hvilken sidstnævnte bestemmelse er blevet gengivet i artikel 16 i direktiv 2008/1, er til hinder for en bestemmelse i en national
                     lovgivning, der forbeholder miljøbeskyttelsesforeninger, der har mindst 2 000 medlemmer, retten til at anfægte en afgørelse
                     vedrørende en aktivitet, der falder ind under anvendelsesområdet for henholdsvis direktiv 85/337, som ændret ved direktiv
                     2003/35, og direktiv 96/61, som ændret ved direktiv 2003/35.